ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
این ایچ اے آئی نے بنگلورو - میسور ایکسپریس وے سے متعلق چھوٹے موٹے مسائل کو حل کیا
این ایچ اے آئی بنگلورو-میسور ایکسپریس وے کے صارفین کی طرف سے اٹھائے گئے کچھ مسائل کو حل کرنے کے لیے کام کر رہا ہے اور اس نے اینیمل اوور پاس پر کیریج وے کے توسیعی جوائنٹ کی مرمت اور سیلاب سے متعلق مسائل کو حل کرنے کے لیے مختلف اقدامات کیے ہیں۔
ایک بڑے پل اور آر او بی کے توسیعی جوڑوں کی اصلاح ایکسپریس وے کے کام کاج اور دیکھ بھال کے پروگرام کا ایک حصہ تھا جسے دوران سفر محسوس ہونے والے جھٹکوں کو دور کرنے اور پل پر سواری کے معیار کو بہتر بنانے کے لیے اٹھایا گیا تھا۔ مرمت کا کام مکمل ہو چکا ہے اور اب اسے ٹریفک کے لیے کھول دیا گیا ہے۔
این ایچ اے آئی ساگاباسوانڈوڈی گاؤں کے نزدیک پانی کی نکاسی کے مسئلے کو بھی حل کر رہا ہے۔ 17 مارچ 2023 کو ہونے والی غیر معمولی بارش کی وجہ سے 117 کلومیٹر طویل ایکسپریس وے پر ایک مقام پر اینیمل اوور پاس کے قریب کیریج وے پر پانی بھر گیا۔ اس مقام پر پانی کی نکاسی کے انتظامات کو گاؤں والوں نے نالے پر مٹی ڈال کر روک دیا جس کے نتیجے میں مین کیریج وے پر پانی کھڑا ہو گیا۔ اس سے نمٹنے کے لیے، این ایچ اے آئی نے بارش کے پانی کے بہاؤ کو آسان بنانے کے لیے پائپ کی دو قطاروں کے ساتھ پائپ ڈرین بچھائی ہے۔ یہ کام 19 مارچ 2023 کو مکمل ہو چکا ہے اور تب سے ٹریفک آسانی سے رواں دواں ہے۔
ایکسپریس وے کے ساتھ ساتھ مقامی رہائشیوں نے سروس روڈ کی عدم دستیابی کو بھی اجاگر کیا ہے۔ یہ ایک رسائی کنٹرول ہائی وے ہے جس کے دونوں طرف 112 کلومیٹر 2 لین سروس روڈ کی فراہمی ہے۔ ایکسپریس وے پر مسافروں کی مزید مدد کرنے کے لیے، این ایچ اے آئی نے ایک حادثات کے بندوبست کا مضبوط سسٹم بھی لگایا ہے جس میں ایمبولینسز، گشتی گاڑیاں اور کرینوں کی تعیناتی شامل ہے تاکہ ہنگامی حالات اور گاڑیوں کی خرابی سے نمٹا جاسکے ۔ اب، این ایچ اے آئی سروس روڈ بنا رہا ہے اور مقامی لوگوں کو راستے کی سہولت کے لیے اس کی تکمیل کو یقینی بنایا جائے گا۔ این ایچ اے آئی نے سروس روڈ پر مناسب نکاسی کے لیے مناسب اقدامات کیے ہیں جس میں آر سی سی ڈرین کی تعمیر بھی شامل ہے۔ سروس روڈ تک مناسب رسائی کو یقینی بنایا جائے گا۔ اس سڑک پر تقریباً 55,000 مسافر گاڑیاں چل رہی ہیں۔ این ایچ آئی اے کی طرف سے کئے گئے اقدامات کی بنا پر سفر کا وقت 4 گھنٹے سے کم ہو کر 1.5 گھنٹے ہو گیا ہے۔
این ایچ اے آئی نے 117 کلومیٹر طویل بنگلور-میسور ایکسپریس وے کی تعمیر کا کام مکمل کرلیا ہے اور اسے ٹریفک کے لیے کھول دیا گیا ہے۔ پورے ملک میں لاگو این ایچ ایکٹ اور فیس کے قواعد کے مطابق ٹول لگایا جا رہا ہے۔ پریکٹس کے مطابق، پروجیکٹ کی تکمیل کے بعد بھی مسافروں کے لیے خوشگوار سفر کے تجربے کو یقینی بنانے کے لیے کسی بھی معمولی خرابی کو ٹھیک کرنے اور ختم کرنے کے لیے 90 دن فراہم کیے جاتے ہیں۔
این ایچ اے آئی پورے ملک میں ہائی وے استعمال کرنے والوں کو خوشگوار، محفوظ اور آرام دہ سفر فراہم کرنے کے لیے پرعزم ہے۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ کا کہناہےکہ پچھلے 9 سالوں میں اسٹارٹ اپس کی تعداد 300 گنا بڑھی ہے
سائنس اور ٹیکنالوجی کےمرکزی وزیر مملکت  ؛ ارضی سائنسز کےوزیر مملکت  ؛ پی ایم او، پرسنل، عوامی شکایات، پنشن، ایٹمی توانائی اور خلاء کے محکمے کےوزیر مملکت ڈاکٹر جتیندر سنگھ نے آج یہاں کہا کہ گزشتہ 9 سالوں میں ہندوستان میں اسٹارٹ اپس کی تعدادمیں 300 گنا اضافہ ہوا ہے۔
ڈاکٹر جتیندر سنگھ راشٹرپتی بھون میں ایک تقریب سے خطاب کر رہے تھے جہاں سائنس اور ٹیکنالوجی کی مرکزی وزارت کی جانب سے قائم کیے گئے ’’نیشنل انوویشن ایوارڈز‘‘، ہندوستان کے صدر دروپدی مرمو کے ذریعہ ’’گراس روٹ انوویٹرس‘‘ کو تفویض کیے گئے۔
وزیر موصوف نے کہا کہ 2014 سے پہلے تقریباً 350 اسٹارٹ اپس تھے، لیکن جب وزیر اعظم نریندر مودی نے اپنے یوم آزادی کے خطاب میں لال قلعہ کی فصیل سے تاریخی کال دی اور 2016 میں خصوصی اسٹارٹ اپ اسکیم کو شروع کیا، تو اس میں کافی اضافہ ہوا ہےاورانکی تعداد 100 سے زیادہ یونیکورنز کے ساتھ 90000 سے زیادہ اسٹارٹ اپس کی ہو گئی ہے۔
ڈاکٹر جتیندر سنگھ نے مزید کہا کہ اس کے ساتھ ہی وزیر اعظم مودی نے خلائی شعبے کو نجی شراکت داری کے لیے کھول دیا جس کے نتیجے میں صرف تین سال کے اندر خلائی شعبے میں 100 سے زیادہ اسٹارٹ اپس سامنے آئے۔ انہوں نے کہا کہ اسی طرح بائیوٹیک اسٹارٹ اپس تقریباً 50 سے بڑھ کر 6000 تک پہنچ گئے۔
ڈاکٹر جتیندر سنگھ نے کہا کہ ہندوستان میں نوجوانوں میں ٹیلنٹ، قابلیت، اختراع اور تخلیقی صلاحیتوں کی کوئی کمی نہیں تھی، لیکن انہیں سیاسی قیادت کی طرف سے سازگار ماحول اور مناسب سرپرستی کی کمی تھی، جو وزیر اعظم مودی نے فراہم کی تھی اور یہ بھی اب ظاہر ہو رہا ہے کہ ہمارے دیہی نوجوانوں میں بھی اختراعی صلاحیتوں کی بھرمار ہے اور رسمی تعلیم کی ڈگری اور اختراعی صلاحیتوں کے درمیان کوئی تعلق نہیں ہے جو آج دئے گئے ایوارڈز سے ظاہر ہوتا ہے۔ انہوں نے مزید کہا کہ وزیر اعظم مودی کی طرف سے قومی تعلیمی پالیسی 2020 لا کر اس مسئلے کو حل کرنے کی بھی کوشش کی گئی تھی جو نہ صرف تعلیمی ڈگریوں پربلکہ مہارت پر زور دیتی ہے اور فرد کو اس کی اہلیت اور مہارت کے مطابق روزی روٹی کمانے کے لیے تیار کرتی ہے۔
وزیر موصوف نے ذکر کیا کہ آج دیئے گئے ایوارڈز کی نوعیت اور ایوارڈ حاصل کرنے والوں کا پروفائل یہ ثابت کرتا ہے کہ ہندوستان میں بڑی تعداد میں ’’گراس روٹ انوویٹرز‘‘ دستیاب ہیں جن کے پاس رسمی تعلیم بہت زیادہ نہیں ہے لیکن وہ کامیابی کی کہانیاں تخلیق کرنے اور اپنے لیے معاش کے پرکشش ذرائع پیدا کرنا کی صلاحیت رکھتے ہیں
ڈاکٹر جتیندر سنگھ نے سائنس اور ٹیکنالوجی کے شعبہ اور نیشنل انوویشن فاؤنڈیشن  کی طرف سے ’’فیسٹیول آف انوویشن اینڈ انٹرپرینیورشپ ‘‘ کے انعقاد کے لیے کوششوں کی تعریف کی اور کہا کہ یہ سائنس، ٹیکنالوجی اور اختراعات کو فروغ دینے کے لیے ایک منفرد کوشش ہے۔ وہ لوگ جو رسمی معنوں میں اعلیٰ تعلیم یافتہ نہیں ہو سکتے یا سائنس کے طالب علم بھی نہیں ہو سکتے لیکن جن کے پاس اختراع اور کاروبار کے لیے موروثی صلاحیت اور پیدائشی صلاحیت ہے، جو ان کے لیے ذریعہ معاش بھی بن سکتی ہے۔
یہ ایوارڈز مختلف زمروں میں پیش کیے گئے، یعنی قومی سطح، ریاستی سطح اور طالب علم کے زمرے میں۔ آج وصول کنندگان میں سے دو کو ان کی اختراعات کے لیے پدم شری سے نوازا جا چکا ہے۔ ۔
امور داخلہ کی وزارت
ملک کے قانون کی خلاف ورزی کے لئے انسانی حقوق کا عذر پیش نہیں کیا جا سکتا
نئی دہلی، 29 ستمبر 2020: ایمنسٹی انٹرنیشنل کے ذریعہ اپنایا گیا رویہ اور دیے گئے بیانات بدقسمت، مبالغہ آمیز اور حقیقت سے کوسوں دور ہیں۔
اس معاملے سے وابستہ حقائق مندرجہ ذیل ہیں:
ایمنسٹی انٹرنیشنل کو غیر ملکی تعاون  ایکٹ  کے تحت صرف ایک مرتبہ اور وہ بھی 20 برس قبل  منظوری دی گئی تھی۔ تب سے لے کر اب تک ایمنسٹی انٹرنیشنل کے ذریعہ کئی مرتبہ درخواست گزارنے کے باوجود سابقہ حکومتوں نے ایف سی آر اے منظور نہیں کیا ، کیونکہ قانون کے تحت وہ اس منظوری کو حاصل کرنے کے اہل نہیں ہیں۔
حالانکہ، ایف سی آر اے اصولوں کو درکنار کرتے ہوئے ایمنسٹی یو کے بھارت میں رجسٹرڈ چار اکائیوں سے بڑی رقومات حاصل کر چکی ہے اور اس کی زمرہ بندی راست غیر ملکی سرمایہ کاری  کے طور پر کی گئی۔ اس کے علاوہ ایمنسٹی کو ایف سی آر اے کے تحت وزارت داخلہ کی منظوری کے بغیر بڑی غیر ملکی رقومات بھیجی گئیں۔ بدنیتی کے ساتھ غلط راستے سے رقم لے کر قانونی پرووِژن کی خلاف ورزی کی گئی۔
ایمنسٹی کے ان غیر قانونی کاموں کی وجہ سے سابقہ حکومت نے بھی غیر ممالک سے رقم حاصل کرنے کے لئے اس کے ذریعہ کئی مرتبہ کی گئی خواستگاریوں کو خارج کر دیا تھا۔ اس وجہ سے پہلے بھی ایمنسٹی کی بھارت میں سرگرمیوں پر روک لگا دی گئی تھی۔ مختلف حکومتوں کے تحت اس ایک جیسے اور مکمل طور سے قانونی نقطۂ نظر اپنانے سے یہ واضح ہوتا ہے کہ ایمنسٹی نے اپنی سرگرمیوں کو جاری رکھنے کی غرض سے رقم حاصل کرنے کے لئے مکمل طور سے مشکوک طریقے اپنائے۔
انسانی خدمت کے کاموں اور سچائی کی طاقت کے بارے میں کی جا رہی بیان بازی کچھ نہیں، محض اپنی غلط سرگرمیوں کی جانب سے توجہ ہٹانے کی ایک چال ہے۔ ایمنسٹی واضح طور سے بھارتی قوانین کی خلاف ورزی میں ملوث رہی ہے۔ ایسے بیان گذشتہ کچھ برسوں کے دوران کی گئی بے ضابطگیوں اور غیر قانونی کاموں کی متعدد ایجنسیوں کے ذریعہ کی جارہی جانچ کو متاثر کرنے کی کوشش ہے۔
ایمنسٹی دیگر تنظیموں کی طرح بھارت میں انسانی فلاح کے کام جاری رکھنے کے لئے آزاد ہے۔ حالانکہ، بھارت کے قوانین غیر ملکی چندے سے چلنے والی تنظیموں کو گھریلو سیاسی بحث میں دخل دینے کی اجازت نہیں دیتے۔ یہ قانون سبھی پر نافذ ہوتا ہے اور اسی طرح ایمنسٹی انٹرنیشنل پر بھی نافذ ہوتا ہے۔
بھارت آزاد پریس، آزاد مقننہ اور متحرک گھریلو بحث کے ساتھ مالامال اور تکثیری جمہوری ثقافت کا حامل ملک ہے۔ بھارت کے لوگوں نے موجودہ حکومت پر غیر معمولی اعتماد جتایا ہے۔ مقامی قوانین پر عمل کرنے میں ناکام رہنے سے ایمنسٹی کو بھارت کے جمہوری اور تکثیری کردار پر بحث کرنے کا حق نہیں ہے۔
شہری ہوابازی کی وزارت
ممبئی ہوائی اڈے کی صلاحیت کو فروغ دیاگیا - ٹرمینل 2 پر سیکیورٹی چیک حدود میں توسیع کی گئی
مربوط پری ایمبارکیشن سیکیورٹی چیک  کی صلاحیت میں نمایاں اضافہ کیا گیا ہے
گنجائش کی یہ اضافی سہولت مسافروں کے لیے انتظار کے وقت میں کمی کو یقینی بنائے گی
اس سے عمل کی صلاحیت میں اضافہ ہوگا، انتظار کے اوقات میں کمی آئے گی اور مسافروں کو ایک ہموار تجربہ فراہم ہوگا
ممبئی انٹرنیشنل ایئرپورٹ لمیٹڈ  کےٹرمینل پر حفاظتی چیک پوائنٹ ایریا  کے پہلے مرحلے اور دوسرے مرحلے کی توسیع اور اپ گریڈیشن کا کام مکمل ہو گیا ہے جس سے گنجائش کو بڑھانے کے لیے اضافی جگہ پیدا ہو گئی ہےاوار اس کے نتیجے میں انتظار کے وقت میں کمی آئی ہے اور مسافروں کی سہولت میں بھی اضافہ ہوا ہے۔
شہری ہوابازی اور اسٹیل کے مرکزی وزیر جناب جیوترادتیہ ایم سندھیا نے ممبئی انٹرنیشنل ایئرپورٹ لمیٹڈ  کی 3 مرحلوں میں توسیع اور اپ گریڈیشن کے کام کو مکمل کرنے کی ہدایت دی تھی جس میں پہلا مرحلہ کے کام کو 31 مارچ 2023 کوجبکہ دوسرے مرحلہ کے کام کو 30 جون 2023 کو مکمل کیا جا چکا ہے۔توسیع کے اس عمل نے ٹرمینل کی گنجائش بڑھانے کے لیے اضافی جگہ بنائی ہے، مسافروں کے لیے سہولت کو یقینی بنایا ہے اور اس طرح بھیڑ کو کم کرنے میں مدد ملی ہے۔
عالمی کووڈ-19 وبا کے خلاف بھارت کے شہری ہوا بازی کے شعبے کی طرف سے کی جانے والی بحالی اور لچک کے سبب ، ملک میں یومیہ مسافروں کی آمدورفت میں اضافہ دیکھا گیاہے اور اس کے نتیجے میں ایک پرامید بھارت کی تشکیل ہوئی ہے جو پرواز کرنا چاہتا ہے اور اڑنے کے لیے تیار ہے۔ اس مطالبے کے نتیجے میں ،ایم آئی اے ایل نے شہری ہوابازی کی وزارت اوربی سی اے ایس کے ساتھ مشاورت سے چھترپتی شیواجی کے ٹرمینل 2 پر مسافروں کے تجربے اور سفر میں آسانی کو بڑھانے کی خاطر اپنی نوعیت کی پہلی مربوط ایس سی پی سہولیات کو اپ گریڈ کرنے کے لیے مہاراج انٹرنیشنل ایئرپورٹ ، ممبئی کے لئے ایک جامع منصوبہ تیار کیا ہے۔اہمیت کے حامل اس اقدام کو پروسیسنگ کی صلاحیت کو بڑھانے، انتظار کے اوقات کو کم کرنے اور مسافروں کو بغیر کسی رکاوٹ کے محفوظ سفر کا تجربہ فراہم کرنے کے لیے ڈیزائن کیا گیا ہے۔ اس کام کا پہلا مرحلہ ستمبر 2022 میں شروع کیا گیا تھا اور تین مراحل میں انجام دئے جانے والے اس کام کےدومراحل کو کامیابی کے ساتھ مکمل کیا جاچکا ہے اور اس کے مطلوبہ نتائج سامنے آنے لگے ہیں۔
تجربے کو مزید بڑھانے کے لیے،سی ایس ایم آئی اے نے مسافروں کی رہنمائی کرنے والے افراد کو تعینات کیا ہے اور بزرگ شہریوں، بچوں/بچوں والے مسافروں، اور خاص طور پر معذور مسافروں کے لیے ترجیحی راستے فراہم کیے ہیں۔
اس سلسلے میں ایم آئی اے ایل کی طرف سے کی گئی پیش رفت پر تبصرہ کرتے ہوئے، شہری ہوابازی اور اسٹیل کے وزیر، جناب جیوترادتیہ ایم سندھیا نے کہا، ’’مسافروں کا اطمینان ہمیشہ سے ہماری ترجیح رہا ہے اور مجھے خوشی ہے کہ نجی ہوائی اڈے کے آپریٹرز سب کے لیے پریشانی سے پاک ہوائی سفر کو آسان بنانے کے لیے ہمارے مینڈیٹ میں مکمل تعاون کر رہے ہیں۔ایم آئی اے ایل نے یہ اضافی جگہ بنا کر بہت اچھا کام کیا ہے جس سے گنجائش میں اضافہ ہوا ہے اور مسافروں کو سہولت حاصل ہوئی ہے ۔ اس پروجیکٹ کے تیسرے مرحلے کی تکمیل کے ساتھ اس میں مزید اضافہ ہوگا۔ وزیر اعظم جناب نریندر مودی کی قیادت میں ہم اپنےلوگوں کو بہترین خدمات فراہم کرنے کے لئے کام کرتے رہیں گے۔
توسیع سے پہلے: ایف اینڈ بی اور ریٹیل کا انہدام
توسیع کے بعد: اضافی قطار لگانے کی جگہ
سٹرک ٹرانسپورٹ اور شاہراہوں کی وزارت
گرین فیلڈ اور براؤن فیلڈ پروجیکٹس
نئی دہلی،31 مارچ 2022/
موجودہ سڑکوں کی چوڑائی/فروغ کو براؤن فیلڈ کے طور پر درجہ بندی کی گئی ہے ، جبکہ نئے الائمنٹ پروجیکٹ کی تعمیر کو گرین فیلڈ پروجیکٹ کے طور پر درجہ بند کیا گیا ہے۔ گرین فیلڈ پروجیکٹ عام طور پر نئے علاقوں سے گذرتا ہے، جہاں زمین کے حصول کی سی یونٹ لاگت عام طور پر ان علاقوں میں کم ترقی کو دیکھتے ہوئے کم ہوتی ہے۔ گرین فیلڈ الائمنٹ کی تعمیر سے کئی دیگر فوائد کے علاوہ ترقی کے لئے نئے شعبے پیدا ہوتے ہیں۔
آماس سے دربھنگہ کے پروجیکٹ گرین فیلڈ پروجیکٹ ہےجو پٹنہ کے قریب کے کئی علاقوں سے گزرتاہے۔ منصوبے کی تفصیلات درج ذیل ہیں۔
|
|
پروجیکٹ کا نام
|
|
لمبائی
|
|
صورتحال
|
|
امس سے شیورام پور
|
|
52.002
|
|
منظور شدہ
|
|
شیورام پور سے رام نگر
|
|
54.322
|
|
منظور شدہ
|
|
رام نگر سے کچی درگاہ
|
|
13
|
|
ڈی پی آر اسٹیج
|
|
کچی درگاہ سے کلیان پور گنگا کا پل بھی شامل ہے
|
|
19.6
|
|
تعمیراتی سطح
|
|
کلیان پورم سے بلبھدر پور
|
|
47.00
|
|
منظور شدہ
|
|
بھلبھدر پور سے نوادا
|
|
42.21
|
|
منظور شدہ
اسکے علاوہ پورانچل ایکسپریس وے سے پٹنہ تک گرین فیلڈ کنیکٹی ویٹی کے لئے تفصیلی پروجیکٹ رپورٹ  کی تیاری کا کام شروع کردیا گیا ہے۔
یہ معلومات سڑک نقل و حمل اور قومی شاہراہوں کے مرکزی وزیر جناب نتن گڈکری نے ایک سوال کے تحریری جواب میں دی۔
ش ح۔ ش ت۔ج
Uno-3575
(Visitor Counter : 95
صدر جمہوریہ کا سکریٹریٹ
خواتین کے عالمی دن کے موقع پر صدر جمہوریہ ٔ ہند کا پیغام
نئی دہلی، 08 مارچ 2020 / صدر جمہوریہ جناب رام ناتھ کووند نے ہر سال 8 مارچ کو منائے جانے والے عالمی یوم خواتین کے موقع پر اپنے پیغام میں کہا ہے: -
“خواتین کے عالمی دن کے موقع پر ، میں تمام خواتین کو دلی مبارکباد اور نیک خواہشات پیش کرتا ہوں۔
یہ دن ایک بہتر معاشرے ، ملک اور دنیا کی تعمیر کے سلسلے میں خواتین کے اہم رول اور ان کی انتھک کوششوں کے لیے ان کے اعزاز کا ایک موقع ہے۔ اسی کے ساتھ ہی ، یہ موقع ہے کہ خواتین کی غیر معمولی کامیابیوں کو اجاگر کریں جن کے ذریعہ خواتین نے زندگی کے ہر شعبے میں ایک نمایاں کارنامہ انجام دیا ہے اور اپنی تندہی، لگن اور عزم کا مظاہرہ کیا ہے۔
خواتین کے عالمی دن کے موقع پر ، ہم خواتین کے تحفظ اور وقار کو یقینی بنانے کے اپنے عہد کا اعادہ کرتے ہیں تاکہ وہ اپنی خواہش کے مطابق ،اپنی امیدوں اور امنگوں کی تکمیل کی سمت میں بلا روک ٹوک آگے بڑھی سکیں۔ "
۔۔۔۔۔۔۔۔۔۔
م ن۔ ا گ ۔ م ت ح ۔
U-1109
(Visitor Counter : 71
کامرس اور صنعت کی وزارتہ
تجارت و صنعت میں مرکزی وزیر مملکت جناب سوم پرکاش نے گوا میں ’ایک ضلع ایک شئے‘ کے لئے یونٹی مال کی پیش رفت کاجائزہ لیا
تجارت و صنعت کے مرکزی وزیر مملکت جناب سوم پرکاش نے گوا میں آج ’ایک ضلع ایک شئے‘ پر ایک جائزہ میٹنگ کی ۔مرکزی وزیر نے گوا کی حکومت سے جلد از جلد یونٹی مال کے لئے تجویز پیش کرنے کی بات کہی اور مزید کہا کہ حکومت ہند نے اس پروجیکٹ کے لئے سو کروڑ روپے مختص کئے ہیں۔ اس موقع پرگوا میں سیاحت کے وزیر جناب روہن کھونتے بھی موجود تھے۔
مرکزی وزیر مملکت جناب سوم پرکاش نے کہا کہ او ڈی او پی متنو ع مصنوعات کی نمائش کے لئے ایک بہترین اسکیم ہے ۔ انہوں نے آگے کہا کہ یونٹی مال حکومت ہند کا ایک منفرد تصور ہے اور انہوں نے آگے گوا حکومت سے گزارش کی کہ جلد از جلد یونٹی مال کے لئے مکمل منصوبے پیش کریں۔گوا کے شمالی ضلع کے لئے او ڈی او پی پہل کے تحت کاجو کو پہلی مصنوعات کے طور پر نشاندہی کی گئی ہے جبکہ فینی کو دوسرے مصنوعات کے طور پر منتخب کیا گیا۔گوا کے جنوبی ضلع میں فینی کو پہلی فصل کے طور پر منتخب کیا گیا ہے اور کاجو دوسری فصل کےطور پر منتخب کیا گیا ہے۔ یہ مصنوعات ہر ضلع کی الگ الگ خصوصیات کو اجاگر کرتےہیں۔جس سے ان کی منفرد پہچان کو مزید تقویت ملتی ہے۔
گوا کے سیاحتی وزیر جناب روہن کھونتے نے کہا کہ مرکزی حکومت ہر طرح سے گوا کی مدد کررہی ہے ۔انہوں نے یہ بھی یقین دہانی کرائی یونٹی مال کا ڈی پی آر ایک مہینے کی مدت کے اندر مرکز کو پیش کیا جائے گا۔
یونٹی مال کے بارے میں
گوا کی متنوع دستکاریوں، فنون اور ثقافتی ورثے کو اجاکر کرنے کے مشترکہ مقاصد کے ساتھ ریاستی حکومت انویسٹ انڈیا کے ساتھ مل کر یونٹی مال کے قیام کی شروعات کررہی ہے ۔سیاحوں کو گوا کی مصنوعات کے ساتھ تمام ریاستوں کی خصوصی مصنوعات ایک ہی چھت کے نیچے ملے گی۔یونٹی مال نہ صرف ’ایک ضلع ایک شئے‘ کی خصوصیات کو پیش کرےگابلکہ متنوع مقامی مصنوعات کی بھی نمائش کرےگااور ریاستی تجارتی مراکز کے لئے نمائش کے مقامات کو بھی فراہم کرےگا۔
نوجوانوں کے امور اور کھیل کود کی وزارت
اولمپین تیر اندازوں اتانو اور دیپکا کا کہنا ہے کہ ’میٹ دی چیمپئن‘ پروگرام کے نتائج آنے والے برسوں میں جلد ہی نظر آئیں گے
ملک کے دو اسٹار تیر اندازوں نے رانچی میں وزیر اعظم کے انوکھے ’اسکول – وزٹ‘ پہل کا آغاز کیا
بھارت کی سب سے بڑی تیر اندازی اسٹار دیپکا کماری اور اتانو داس نے منگل کے روز ریاست جھارکھنڈ کے رانچی میں ’میٹ دی چیمپئن‘ پروگرام کا آغاز کیا۔ ضلع بھر کے 75 اسکولوں کے 300 سے زیادہ طلباء کے ایک بڑے مجمع نے دہلی پبلک اسکول، سیل  ٹاؤن شپ، رانچی میں منعقدہ ’سنتولت آہار‘، فٹنس اور کھیلوں کے بارے میں انٹر ایکٹیو سیشن میں شرکت کی۔
ملاقات کے دوران، اولمپین تیر اندازوں نے اس بات پر زور دیا کہ ہر ایک کے لیے ہماری معمول کی خوراک میں متوازن غذا کو شامل کرنا کتنا ضروری ہے۔ اس حوالے سے دیپکا کا کہنا تھا کہ ’’زیادہ تر آبادی میں جس طرح کی طرز زندگی آہستہ آہستہ بڑھ رہی ہے وہ صحت کے لیے خطرہ بنتی جارہی ہے۔ یہ ہمارے وزیر اعظم کا ایک بہت بڑا اقدام ہے جہاں انھوں نے نوجوان نسل کے ساتھ بات چیت کرنے اور انہیں یہ بتانے کے لیے کھلاڑیوں کا انتخاب کیا ہے کہ کس طرح ایک صحت مند غذا اور چست درست طرز زندگی ہمیشہ جسمانی اور ذہنی طور پر مدد کرتی ہے۔
انھوں نے اپنے بچپن کی عادات کے بارے میں بھی بتایا جب ایک ایسا وقت تھا کہ وہ ہری سبزیوں اور سلاد سے نفرت کرتی تھیں، لیکن آج یہ ان کی معمول کی خوراک کا حصہ ہے۔ انھوں نے مزید کہا کہ ’’یہ دراصل ہمارے جسم کی ضرورت کو سمجھنے اور اس کا خیال رکھنے سے متعلق ہے۔ ان چیزوں کو کھانے کی عادت ڈالنا مشکل ہے جو ہمیں پسند نہیں، لیکن ایک بار جب آپ اپنے جسم سے پیار کرنا شروع کر دیں گے تو آپ ایسا کرنا شروع کر دیں گے۔‘‘
دریں اثنا، پروگرام میں چلائے گئے ایک ویڈیو کے متحرک کردار  کا حوالہ دیتے ہوئے، 30 سالہ ارجن ایوارڈ یافتہ اتانو نے کہا کہ ’’میں کبھی بھی صحت مند رام نہیں تھا اور اب بھی سال بھر نہیں رہ سکتا۔ لہذا، میں کبھی کبھی اپنے دھوکہ دہی کے دنوں سے لطف اندوز ہوتا ہوں، ورنہ میں زندگی میں اپنے مقصد کے بارے میں بالکل واضح ہوں، جو صرف صحت مند عادات سے ہی حاصل کیا جا سکتا ہے۔‘‘
میاں بیوی کی جوڑی نے یہ بھی کہا کہ ان کا ماننا ہے کہ ’میٹ دی چیمپئن‘ پروگرام ایک ایسا حوصلہ افزا اقدام ہے جس کے ملک بھر میں اس طرح کے انٹر ایکٹیو سیشنز کے مؤثر نتائج ہمیں جلد ہی نظر آئیں گے۔
یہ انوکھا اقدام نوجوانوں کے امور اور کھیل کود کی وزارت اور وزارت تعلیم کی طرف سے مشترکہ طور پر کیا جا رہا ہے اور یہ حکومت کے ’آزادی کا امرت مہوتسو‘ کا حصہ ہے۔ مختلف سیگمنٹس جیسے کہ متوازن خوراک پر دلچسپ اور کوئیک ویڈیوز، کوئز سیشن جہاں جیتنے والوں کو انعامات دیے جاتے ہیں، جیسے ایونٹ طلباء کو کافی پرجوش بناتے ہیں، اور جس کے سبب اس ایونٹ کے چیمپئنوں نے اسے زبردست ردعمل دیا۔
ڈی پی ایس، رانچی سے آٹھویں اسٹینڈرڈ کے طالب علم تیاش گپتا نے کہا کہ ’’ان جیسے عالمی معیار کے تیر اندازوں سے بہت سی نئی چیزیں سننے اور سیکھنے میں بہت مزہ آیا۔ یہ زندگی کے سب سے یادگار دنوں میں سے ایک ہے، کیونکہ یہ اب بھی ایک خواب کی طرح ہے کہ میں ان کے ساتھ باسکٹ بال کھیل سکا۔‘‘
وزیراعظم کا دفتر
وزیر اعظم نے لتا منگیشکر جی کے ساتھ کی یادیں شیئر کیں
وزیر اعظم جناب نریندر مودی نے لتا منگیشکر جی کے ساتھ کی یادیں اور ان کے ساتھ اپنی بات چیت کے لمحات شیئر کیے ہیں۔
مودی آرکائیوز سے ٹوئٹ تھریڈ کو نقل کرتے ہوئے، وزیر اعظم نے ٹوئٹ کیا:
’’پیارا تھریڈ۔ کئیں یادیں تازہ ہو گئیں…‘‘
وزارتِ تعلیم
مضامین کے لحاظ سے کیو ایس ورلڈ یونیورسٹی رینکنگ 2021 کے افتتاح کے موقع پر مرکزی وزیر تعلیم کا خطاب
ہندوستان کے 12 اداروں نے سرکردہ 100 پوزیشن میں جگہ بنائی
مرکزی وزیر تعلیم شری رمیش پوکھریال ’نشنک‘ نے آج مضامین کے لحاظ سے کیو ایس ورلڈ یونیورسٹی رینکنگ 2021 کے افتتاح کے موقع پر خطاب کیا۔ شری امیتابھ کانت، سی ای او نیتی آیوگ؛ چیئرمین، یو جی سی، پروفیسر دھیریندر پی سنگھ؛ چیئرمین، این اے اے سی، ڈاکٹر وریندر ایس چوہان، چیئرمین، اے آئی سی ٹی ای، ڈاکٹر انل ڈی سہارسبدھی، نائب صدر، کیو ایس رینکنگ، مسٹر بین سوتر، ہیڈ آف ایویلویشن، کیو ایس رینکنگ، لیہ کمولنس، ہیڈ آف انسٹی ٹیوشن کو آج مبارک باد پیش کی گئی اور اس موقع پر دیگر معزز حاضرین بھی موجود تھے۔
https://t.co/wRxjoDkVry?amp=1
اس موقع پر خطاب کرتے ہوئے، وزیر موصوف نے خوشی کا اظہار کیا اور اور سال 2021 کے لیے کیو ایس سبجیکٹ رینکنگ میں اولین 100 میں پوزیشن حاصل کرنے پر 12 ہندوستانی اداروں کو مبارکباد پیش کی۔ انھوں نے کہا ، پچھلے کچھ سالوں میں حکومت کی جانب سے ہندوستانی اعلی تعلیم میں بہتری اور اصلاحات پر مستقل توجہ دینے کے نتیجے میں کیو ایس جیسی عالمی سطح پر تسلیم کی جانے والی اور مشہور درجہ بندی میں ہندوستانی اداروں کی نمائندگی میں نمایاں بہتری آئی ہے۔ انھوں نے مزید کہا کہ ان رینکنگ اور درجہ بندی نے ہندوستانی اداروں کے مابین صحتمند مسابقت کو فروغ دیا ہے جس سے عالمی برتری کی طرف آگے بڑھنے میں ان کی حوصلہ افزائی ہوئی ہے۔
ہندوستان کے 12 اداروں نے سرکردہ 100 میں جگہ بنائی ہے – آئی آئی ٹی بمبئی، آئی آئی ٹی دہلی، آئی آئی ٹی مدراس، آئی آئی ٹی کھڑگ پور، آئی آئی ایس ای بنگلور، آئی آئی ٹی گواہاٹی، آئی آئی ایم بنگلور، آئی آئی ایم احمدآباد، جے این یو، اننا یونیورسٹی، دہلی یونیورسٹی، اور او پی جندل یونیورسٹی۔
ان 100 اعلیٰ درجے کے اداروں میں، آئی آئی ٹی مدراس کو پٹرولیم انجینیئرنگ کے لیے دنیا میں 30 واں درجہ دیا گیا ہے، معدنیات اور کان کنی انجینیئرنگ کے لیے آئی آئی ٹی بمبئی کو دنیا میں 41واں اور آئی آئی ٹی کھڑگ پور کو 44واں درجہ دیا گیا ہے اور ترقیاتی علوم کے لیے دہلی یونیورسٹی کو دنیا میں 50واں درجہ دیا گیا ہے۔
مرکزی وزیر نے کہا کہ ہندوستان کا اعلیٰ تعلیمی نظام ملک کی مسابقت کو آگے بڑھانے میں اہم کردار ادا کرتا ہے۔ ، ہندوستان ایک ایسا سرکردہ ملک ہے جس میں دنیا بھر میں اعلیٰ تعلیم کے سب سے زیادہ ادارے ہیں جہاں گذشتہ کچھ سالوں میں اعلیٰ تعلیم میں داخلہ لینے کے معاملے میں نمایاں پیش رفت ہوئی ہے، جو اب 37.4 ملین ہے۔ انھوں نے اعلیٰ تعلیم میں صنفی فرق کو دور کرنے میں حکومت کی کامیابیوں پر بھی روشنی ڈالی، جہاں اب خواتین کا کل اندراج 48.6 فیصد ہے۔
شری پوکھریال نے کہا کہ وزیر اعظم شری نریندر مودی کیاہل قیادت میں ہندوستانی تعلیمی نظام میںNEP 2020 کے ذریعے نئی اصلاحات متعارف کرائی گئی ہیں۔ این ای پی پر بات کرتے ہوئے، انھوں نے کہا اس نے اکیسویں صدی میں ہندوستانی اعلیٰ تعلیم کو علم کی سپر پاور میں تبدیل کرنے پر زور دیا ہے۔ اس میں جامع اور کثیر جہتی تعلیم کے لیے ایک مستقبل کا وژن بھی موجود ہے۔ یہ تعلیم کو بین الاقوامی بنانے کی راہ ہموار کرتی ہے اور عالمی سطح پر اعلیٰ درجے کی یونیورسٹیوں کو ہندوستان میں کیمپس کھولنے کی ترغیب دیتی ہے۔ انھوں نے مزید کہا کہ، پالیسی کے نفاذ کے لیے مستقبل کے روڈ میپ کو تمام اسٹیک ہولڈروں کی فعال شرکت کی ضرورت ہے۔
وزیراعظم کا دفتر
سری لنکا کے صدرمیتری پال سری سین نے وزیراعظم سے ٹیلی فون پربات کی
نئی دہلی ،18اکتوبر : سری لنکاکے صدرمیتری پال سری سین نے ٹیلی فون پر وزیراعظم سے بات کی ہے ۔
سری لنکا کے صدرنے کہاہے کہ وہ پورے زورسے ان رپوٹوں کی تردید کرتے ہیں، جو میڈیا کے چند گوشوں کے ذریعہ منظرعام پرلائی گئی ہیں اوران میں ان کے بارے میں کہاگیاہے کہ وہ سری لنکاکے صدراور ایک سابق دفاعی سیکریٹری کے قتل کے منصوبے اور ساز ش میں مبینہ طورپرشریک ہیں ۔
انھوں نے کہاکہ یہ مبنی برشرارت اور بغض وعناد سے بھرپوررپورٹیں کلی طورپر بے بنیاد اور جعلی ہیں اور ایسا لگتاہے کہ ان کے ذریعہ دونوں رہنماوں کے مابین غلط فہمیاں پیداکرنے کی کوشش کی جارہی ہے اور دو دوست ہمسایہ ممالک کے مابین استوار دوستانہ تعلقات کو تباہ کرنے کی سعی کی جارہی ہے ۔
جناب صدرنے وزیراعظم کو اپنی جانب سے نیز سری لنکاکی حکومت کی جانب سے ان رپورٹوں کی عوامی سطح پر تردید کے لئے عمل میں لائے گئے اقدامات سے بھی آگاہ کیا۔ اس پس منظرمیں انھوں نے آج صبح بھارت کے ہائی کمشنر کی سری لنکاکے ہائی کمشنرسے ہوئی ملاقات کا بھی ذکرکیا۔
سری لنکا کے صدرنے یہ بھی کہاکہ وہ وزیراعظم کو سری لنکاکا حقیقی دوست خیال کرتے ہیں اوراپنا ذاتی دوست بھی سمجھتے ہیں۔ انھوں نے زوردیکرکہاکہ وہ بھارت سری لنکاکے مابین باہمی مفید تعلقات کو ازحد قدروقیمت کی نگاہ سے دیکھتے ہیں اور ان تعلقات کو وزیر اعظم کے ساتھ مل کر مزید مستحکم بنانے کے لئے عزم مصمم رکھتے ہیں ۔
وزیراعظم نے سری لنکاکے صدراوروہاں کی حکومت کی جانب سے عوامی پیمانے پران فرضی مفسدانہ رپورٹوں کی تردید کے لئے عمل میں لائے گئے اقدامات کی ستائش کی ۔ انھوں نے اس امرکا اعادہ کیا کہ بھارت ‘‘ہمسائیگی کو اولیت’’ کی پالیسی پرگامزن ہے اورحکومت ہند کی ترجیح بھی یہی ہے اور وہ خود بھی ذاتی طورپر دونوں ممالک کے مابین ہمہ گیر تعاون قائم کرنے کے حامی وعلمبردار ہیں ۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 267واں دن
بھارت میں ٹیکہ کاری کی مجموعی تعداد94.62کروڑسے تجاوز کرگئی
آج شام 7 بجے تک60لاکھ سے زیادہ ٹیکے لگائے گئے
ایک اہم کامیابی حاصل کرتے ہوئے،بھارت میں آج کووڈ-19 ٹیکہ کاری کی مجموعی تعداد94.62کروڑ سےتجاوز کرگئی۔ آج شام 7 بجے تک 60 لاکھ سے زیادہٹیکے لگائے جاچکے ہیں۔حتمی رپورٹ آج دیر رات ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10375103
|
|
دوسری خوراک
|
|
9007635
|
|
صف اوّل کے کارکنان
|
|
پہلی خوراک
|
|
18358448
|
|
دوسری خوراک
|
|
15317749
|
|
18تا44 سال کی عمر کے افراد
|
|
پہلی خوراک
|
|
382215952
|
|
دوسری خوراک
|
|
100237655
|
|
45سال سے 59 سال کی عمر کے افراد
|
|
پہلی خوراک
|
|
164935347
|
|
دوسری خوراک
|
|
82452131
|
|
60 سال سے زیادہ عمر کے افراد
|
|
پہلی خوراک
|
|
104185339
|
|
دوسری خوراک
|
|
59204948
|
|
مجموعی طور پر دی گئی پہلی خوراک
|
|
680070189
|
|
مجموعی طور پر دی گئی دوسری خوراک
|
|
266220118
|
|
مجموعی تعداد
|
|
946290307
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|

|
|
طبی کارکنان
|
|
پہلی خوراک
|
|
246
|
|
دوسری خوراک
|
|
11057
|
|
صف اوّل کے کارکنان
|
|
پہلی خوراک
|
|
449
|
|
دوسری خوراک
|
|
37058
|
|
18تا44 سال کی عمر کے افراد
|
|
پہلی خوراک
|
|
2205774
|
|
دوسری خوراک
|
|
2020606
|
|
45سال سے 59 سال کی عمر کے افراد
|
|
پہلی خوراک
|
|
569654
|
|
دوسری خوراک
|
|
618143
|
|
60 سال سے زیادہ عمر کے افراد
|
|
پہلی خوراک
|
|
290417
|
|
دوسری خوراک
|
|
313008
|
|
مجموعی طور پر دی گئی پہلی خوراک
|
|
3066540
|
|
مجموعی طور پر دی گئی دوسری خوراک
|
|
2999872
|
|
مجموعی تعداد
|
|
6066412
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔